trymtv/norwegian-parliament-speeches huggingface dataset:
Hans Olav Syversen (Kristelig Folkeparti), 2007-11-07:
Jeg tror det er veldig få rundt omkring i det ganske land som har liten tillit til politiet. De aller fleste har stor tillit til politiet. Det mange stusser ved, er den åpenbare kapasitetsmangelen som er mange steder. Jeg tror ikke vi kommer bort fra at driftsbudsjettene er uhyre stramme, uansett hvordan vi nå vender på det. Jeg har lyst til å bringe justisministerens oppmerksomhet mot ytterligere en sak som vi nå har under oppseiling. Det gjelder mulige alvorlige seksuelle overgrep mot til dels små barn. Vi hadde for noen år siden aksjon Pendulum, som også skulle iretteføre mulige overgrep mot små barn. Der ble en tredjedel av sakene henlagt av ulike årsaker, også av kapasitetsårsaker. Mitt spørsmål er: Med tanke på denne store saken vi kanskje har under oppseiling, kan justisministeren garantere at vi skal gjøre det som står i vår makt for å avdekke dette?
Hans Olav Syversen (Kristelig Folkeparti), 2007-11-07:
«Helse og omsorgsdepartementet er gjennom brev blitt gjort oppmerksom på de sterkt økte pensjonskostnadene for de private sykehusene i 2007 og 2008. Pensjonskostnadene stiger både for private og offentlige sykehus, men de praktiske konsekvensene av dette kan bli potensielt mye mer alvorlig for de private sykehusene. Vil statsråden sørge for at dette problemet blir løst i forbindelse med departementets salderingsproposisjon for 2007?»
Hans Olav Syversen (Kristelig Folkeparti), 2007-11-07:
Jeg er i hvert fall glad for at statsråden er enig i at vi her snakker om større avvik. Problemstillingen er jo at avvikene kommer relativt brått på også for de sykehusene det gjelder i 2007, og her har vi ikke mange uker igjen av det året vi nå er inne i. Konsekvensene av de økte pensjonskostnadene som man nå får, vil jo selvfølgelig enten være at man får et underskudd, eller at man på en eller annen måte får kompensert for det, eller – men det er jo litt sent – må redusere aktiviteten, slik at man kan tilpasse den i forhold til nye økonomiske rammebetingelser. Jeg forstår at statsråden ikke kan saksbehandle saken så brått. Samtidig vil jeg gjerne oppfordre til at statsråden ser nøye på dette, slik at man gjennom helseforetakene kan komme fram til en ordning som gjør at det til sjuende og sist ikke blir pasientene som blir skadelidende.
Hans Olav Syversen (Kristelig Folkeparti), 2007-11-07:
Bare for å få det avklart: Betyr det også at statsråden vil vurdere denne saken i tilknytning til salderingsproposisjonen for inneværende år?
Odd Einar Dørum (Venstre), 2007-11-07:
Kampen om borgernes trygghet foregår nå, og den foregår i morgen. Det er helt avgjørende at vi i dette landet aldri skal få en vekterstat. Derfor undrer jo Venstre på hva slags strategiske grep justisministeren vil ta for å møte dette. Et strategisk grep er selvfølgelig å få flere politifolk. Det å utdanne så mange som man gjør nå, er veldig bra. Venstre ønsker at man skal gå videre, men jeg skal ikke gjøre det til et tema i dag. Det jeg vil gjøre til et tema, er noe som vi kan gjøre noe med nå, og det er: Mens vi venter på at det utdannes politifolk – det tar tre år, det – slik at vi skal få gode folk, kan vi ansette folk i sivile stillinger og frigjøre politifolk, slik at de slipper å gjøre det som disse sivile stillingene kan gjøre. Jeg vet f.eks. at i Oslo har man sivile som tar imot anmeldelser. Er statsråden villig til å satse strategisk på å forplikte seg til en opptrapping, slik Venstre ønsker, på sivile stillinger hvert eneste år framover slik at vi vet at disse sivile stillingene rett og slett kan sørge for at vi får flere politifolk som kan være ute blant folk og øke borgernes trygghet? Det er et strategisk grep, da ser vi framover, og vi kan løfte.
Odd Einar Dørum (Venstre), 2007-11-07:
Jeg har følgende spørsmål til kunnskapsministeren: «For tiden finnes det ikke noe undervisningstilbud i urmakerfaget i Norge. Hvilke tiltak vil statsråden igangsette for å sikre urmakerfagets fremtid i Norge?»
Odd Einar Dørum (Venstre), 2007-11-07:
La meg først gratulere statsråden med hans nye jobb, siden det er første gang vi møtes i stortingssalen på denne måten. Så tilbake til svaret som hadde en lykkelig slutt, for statsrådens tilnærming er uklanderlig formell. Kjernen her er at vi har å gjøre med små håndverksfag, som det trengs noen få av. De som holder på med disse håndverkstradisjonene, vet hva som trengs. Denne linjen i Buskerud har vært helt avgjørende. Så svaret som statsråden nå kom med til slutt, at man velger å ta dette ansvaret, synes jeg er bra. Statsråden bør ta med seg i bagasjen fra denne sal spørsmålet om vi kan få til en landslinje, ikke fordi jeg tror det vil få stor smitteeffekt, men fordi vi har noen håndverksfag som er veldig sårbare. Urmakerutdanningen er ett av disse. Det fins mange gamle klokker i Norge, og vi vil gjerne ta vare på dem. Det skal ikke være noe massetilbud. Det er ikke mange som skal få det. Jeg ber bare statsråden ta med landslinjen som en mulighet for å forsterke den viljen han nå fortalte om fra innstillingen i hovedutvalget i Buskerud, som jeg også synes var en gledelig nyhet i hans svar.
Odd Einar Dørum (Venstre), 2007-11-07:
Statsråden og jeg deler oppfatningen om at det er noen sårbare fag som det er klokt å ta vare på, kanskje ikke ut fra så stor etterspørsel i arbeidsmarkedet, men for å verne om kulturarv og den allmenndanningstradisjon som jeg er sikker på at vi begge deler, og som vi skal forsvare. Jeg er, som sagt, glad for det som nå har skjedd i Buskerud. Etter at man ikke hadde linje å tilby denne høsten, så prøver man igjen neste år. Jeg tror det har vist seg tidligere at det har vært sårbart. Det å finne fram til andre finansieringstilskudd er åpenbart nødvendig, og i den sammenheng har landslinjene vært en måte å ordne det på. Vil statsråden gjennom kreativ tenkning klare å finne andre svar, er ingenting bedre enn det. For min del er jeg opptatt av løsningen, og av at det tilbudet som har vært der, skal kunne videreføres. Så jeg sender bare med statsråden på hans rundtur i Norge – som jeg synes er en klok måte å jobbe på politisk, forresten – det kanskje å tenke på løsninger her også. Kanskje det fins løsninger på en annen måte enn hva jeg har tenkt til nå. Så langt har min fantasi bare strukket seg til landslinjen. Jeg er åpen for at statsråden kan finne løsninger som jeg ikke har klart å finne fram til.
Jan Tore Sanner (Høyre), 2007-11-07:
Justisministerens problem er at han hopper fra tue til tue, alt etter hvilken sak som er i media. Jeg er enig med Odd Einar Dørum i at folks trygghet er politikkens kjerneoppgave. Den oppgaven svikter justisministeren når han ikke er villig til å fremme konkrete forslag for å sikre flere politifolk i gatene. Utvidet opptak ved Politihøgskolen er veldig bra. Justisministeren sier at man jobber med tiltak for å få flere sivile inn. Vel, dette er et bevilgningsspørsmål. Hvis det var slik at justisministeren faktisk ønsket å frigjøre flere politifolk slik at vi fikk mer politi i gatene og mer trygghet ute i distriktene, kunne han ha foreslått bevilgninger, slik at det hadde vært mulig å ansette flere sivile i stillinger innenfor politiet hvor det faktisk er mulig. Mitt spørsmål er: Når statsråden sier at han «jobber med», når kommer de konkrete(presidenten klubber) forslagene om seniortiltak og flere sivile i politiet? (presidenten klubber)
Vera Lysklætt (Venstre), 2007-11-07:
Vi har store utfordringer i dag også i vårt nordligste fylke på dette området. I Finnmark opplever vi altfor ofte at politiet ikke har ressurser til å rykke ut i forbindelse med alvorlige hendelser. Vi har veldig store avstander innad i fylket, befolkningen bor veldig spredt, vi har ulike språk å forholde oss til, og veldig mange stillinger står ubesatt. I en slik situasjon har politimesteren i Vest-Finnmark, Arild Aaserød, tenkt nytt i høst. Han har ifølge media foreslått å løse bemanningsproblemene i politiet bl.a. ved å gi skikkede lokalinnbyggere et lynkurs i politiarbeid, slik at de kan opprettholde lov og orden når politiressursene ikke strekker til. Ifølge samme media sier assisterende politidirektør Vidar Refvik at vi bare må regne med en lang utrykningstid for politiet i Finnmark. Deler justisministeren disse synspunktene – at det i Finnmark kan være en løsning å ta i bruk et slags borgervern, og at vi bare må godta en lang utrykningstid, som ofte kan være flere timer?
Lars Sponheim (Venstre), 2007-11-07:
Mitt spørsmål går til statsråd Navarsete. Det går en – kan vi si – jernbanevekkelse over landet, hvor alle snakker om å lansere spennende, flotte og nye visjoner, hvor Sør-Norge, i hvert fall om alt skulle lanseres samtidig, ville se ut som en gjennomhullet sveitserost. Jeg synes dette er et flott engasjement, som jeg deler. Jeg deler drømmene om et Sør-Norge med en effektiv jernbanesatsing. For en tidligere formann i Bergensbanemuseet og jernbaneentusiast er dette flott. Jeg kan historien om det stolte øyeblikk da denne sal fattet et vedtak om å bruke ett statsbudsjett på ett prosjekt med skarp votering, som vi sier, hvor de to partiene som var her, stod mot hverandre, og hvor Oslo stod mot resten av landet. Men jeg må si at jeg undrer meg litt over at miljøer – folk, politikere – som tidligere ikke ville bruke 1 mill. kr på jernbane, nå vil bruke mange hundre milliarder på jernbanesatsing. Men også det må vi glede oss over og gi uttrykk for er flott. Men så er det et ordtak som sier at det er bedre med en fugl i handa enn ti på taket. Jeg er redd for at vi i jernbanediskusjonen framover kommer til å holde oss med jernbaneseminarer og ikke med jernbaneutbygging. Jeg er veldig opptatt av hvordan vi kan omsette all denne flotte jernbaneentusiasmen og alle drømmene om ny jernbaneteknologi til gode og – vil jeg si – mellomlange prosjekter, som gjør at vi sakte, men sikkert, kan bringes i retning av et nytt Jernbane-Norge. Og jeg har en bekymring for at det fort kun blir en diskusjon om de store visjoner, og ikke om de fornuftige bevilgninger, satsinger og prosjekter framover. Så mitt litt åpne første spørsmål til statsråden går i denne retning: Hvilke tanker har statsråden gjort seg om hvordan all denne jernbaneentusiasmen kan omsettes til konkret satsing de neste årene? Hvordan kan de ti fuglene på taket bli til én fugl i statsrådens hånd?
Lars Sponheim (Venstre), 2007-11-07:
Jeg takker for det svaret. Spørsmålet mitt gikk enda lenger, i retning av hva vi kan få til de neste 5–10–15 årene som er veldig bra for Jernbane-Norge og for miljø og klima, som vi må finne viktige løsninger for i løpet av de neste tiårene. Så kan vi drømme om det nye Jernbane-Norge en generasjon eller to fram. Det er jo slik at uansett hvordan en beveger seg her, ligger de store utfordringene i å komme seg effektivt ut og inn av hovedstaden i nær sagt alle retninger. Uansett vil disse nye framtidstogene måtte gå ut og inn av hovedstaden. Prosjekter ut og inn av hovedstaden vil uansett være nyttige for den mellomlange jernbaneutviklingen. For eksempel vant jo SV i sin tid en heroisk seier i forhandlinger med tidligere statsråd Opseth om Ringerikstunnelen i en byttehandel med Lærdalstunnelen – tror jeg det var. Ringerikstunnelen er et godt eksempel på hvordan man kan redusere reiseavstanden til Bergen betydelig, hvordan man kan skaffe Oslo betydelig mer effektive omlandsområder, og hvordan man kan starte på framtiden. Hvor står Ringerikstunnelen i statsrådens hode?
Liv Signe Navarsete (Senterpartiet), 2007-11-07:
Det har i lengre tid vore ei sterk fokusering på høgfartstog i Noreg. Det har òg vore diskusjonar i denne salen, og det er som ei oppfølging av dei at eg gav eit tysk konsulentselskap i oppdrag å gå djupare inn i nokre utvalde prosjekt. Òg den førre regjeringa var oppteken av at ein skulle ha ei nærare utgreiing av dette. Det starta med Oslo–Trondheim og Oslo–Göteborg, og vart seinare utvida med høgfartsringen i Sør-Noreg og Haukelibana, som er to prosjekt som har ulike interessentmiljø bak seg. Rapporten, som eg har fått overlevert frå det tyske konsulentselskapet via Jernbaneverket, som har vore den utøvande i dette arbeidet, viser at høgfartsbane kan vere realiserbart. Det er dei orda statsråden har brukt ved presentasjonen. Men eg har òg sagt at det er mange oppoverbakkar før ein eventuelt kan realisere dette, og det er mange drøftingar som må gjerast på politisk nivå. Dei første drøftingane vil gå på om ein skal gå vidare inn i materien, for dei svara som me no har fått, er jo ikkje gode nok til å bestemme om ein skal gå inn for ei bygging. Dei er ein mellomstasjon for å kunne drøfte om ein skal gå inn i nærare utgreiingar, noko som vil koste atskilleg med pengar, og som sjølvsagt òg vil ta noko tid. Svaret på det vil Regjeringa gi i Nasjonal transportplan, som skal leggjast fram i desember 2008. Fram til den tida håpar eg på ein open politisk debatt. Fram til 1. desember ligg rapporten ute – ja, han vert liggjande ute òg vidare. Det er ope for alle å gi innspel til Jernbaneverket. Vidare ynskjer eg, som sagt, sjølvsagt å ha denne saka i den offentlege debatten. Men ikkje minst i dei diskusjonane Regjeringa skal føre framover, vil dette bli eit stort tema. Så statsråden har ikkje gjort seg opp ei meining enno.
Liv Signe Navarsete (Senterpartiet), 2007-11-07:
Noko av det mest positive med den rapporten som vi har fått lagd fram om høgfartsbane, er jo nettopp ei stadfesting av at det uansett er fornuftig å intensivere dei planlagde prosjekta som ikkje minst ligg i intercityområdet. Det er jo det denne Regjeringa gjer, når me har auka budsjettet til jernbane med 1 milliard kr og slik sett får fart på utbygginga av jernbane, ikkje minst i dette viktige området. Me prioriterer òg midlane slik at me skal få gjort dei store prosjekta ferdige, i staden for å setje i gang mange prosjekt, som det då vil gå veldig seint å få fullført. Når det gjeld Ringerikstunnelen, er det eit viktig prosjekt, som ikkje har vorte prioritert så langt. Me følgjer no opp den eksisterande Nasjonal transportplan lagd fram av den førre regjeringa, men som heldigvis er påplussa midlar frå stortingsfleirtalet og følgd opp av denne regjeringa. Så Ringerikstunnelen er i mitt hovud eit svært viktig prosjekt i forhold til å korte reisetida mellom Oslo og Bergen og ikkje minst til viktige omlandsområde til Oslo, og han skal vurderast i neste NTP.
Liv Signe Navarsete (Senterpartiet), 2007-11-07:
Eg har registrert oppslaget i Dagsavisen i dag, og då tenkte statsråden at dei tre partia veldig fort har gløymt korleis det er å sitje i regjering, og at ein må ha eit ganske godt grunnlag for å ta så store avgjerder. Det er ei stor avgjerd om ein bestemmer seg for å byggje høgfartsbane i Noreg. Det har ganske store konsekvensar både for eksisterande nett, som må avklarast, og sjølvsagt for traséar, for miljø osb., og ikkje minst er dei økonomiske konsekvensane store, sjølvsagt. Dei står sjølvsagt fritt til å ta dette inn i debatten om klimameldinga, og der skal dei møtast konstruktivt frå Regjeringa. Men eg meiner at me treng litt meir tid og ein grundig diskusjon før me kan ta ei endeleg avgjerd om byggjestart.
Liv Signe Navarsete (Senterpartiet), 2007-11-07:
Det er feil at Regjeringa nedprioriterer Vestfoldbana. Det som er det korrekte, er at me prioriterer å gjere ferdig dei prosjekta som ein har begynt på. I motsetning til det arvestykket eg fekk frå førre regjering, der ein prioriterte å starte opp prosjekt, ynskjer me å ferdigstille prosjekt. Valet me her står overfor med dei rammene, som faktisk er mykje høgre enn dei ville vore ved ei alternativ regjering – der me til og med tek igjen litt av etterslepet frå 2006 i neste års budsjett – er å redusere utbyggingstakten på Sandvika–Lysaker, Lysaker stasjon, for å starte opp andre prosjekt. Det synest eg er dårleg samfunnsøkonomi. Det å få gjort ferdig dei store prosjekta i vestkorridoren kjem ikkje minst Vestfold til gode. Så skal sjølvsagt Vestfold både oppstartast og ferdigstillast, men me må ta ein ting i gongen, og eg vel då å ferdigstille store prosjekt i staden for å begynne på veldig mange som vil verte ståande halvferdige i lang tid.
Liv Signe Navarsete (Senterpartiet), 2007-11-07:
Det vil sjølvsagt avhenge av kor store dei årlege budsjetta er. Det som ligg i føringa frå konsulentfirmaet, er jo, som det vart referert til, at dei planane som er lagde for utbygging, ikkje minst i intercity-området og på andre viktige jernbanestrekningar, skal liggje ferdig før ein startar på ein høgfartsbane. Det er det sjølvsagt mogleg å gjere innafor eksisterande budsjett, men då må det budsjettet aukast. Det har denne Regjeringa teke tak i, me har allereie auka budsjettet med 1 milliard kr. Mitt arbeid, og Regjeringa sitt gode arbeid, går sjølvsagt på at me skal intensivere jernbaneutbygginga, for ho er viktig. Det er spesielt viktig i dei folketette områda, der langt fleire enn i dag kan reise kollektivt om vi får eit tilbod med høgare frekvens og betre kapasitet. Det er målsetjinga, og det nødvendiggjer prosjektfinansiering, om budsjettrammene er store nok.
Liv Signe Navarsete (Senterpartiet), 2007-11-07:
Det er heilt rett som representanten Sandberg seier, at me har store utfordringar fordi samferdsle ikkje har vore prioritert høgt nok av vekslande regjeringar over lang tid. Det beste må ikkje verte det godes fiende, og ein må ha lov til å greie ut høgfartsbane som ei framtidig satsing. Ein må her tenkje på kort og lang sikt. Det er nok ingen som ser føre seg ein høgfartsbane ferdigstilt innan 20 år. Det me ser innanfor den 20-årsperioden, er å få ferdigstilt det som representanten Sahl reikna opp, som vil vere ein del av ei eventuell høgfartssatsing, som er ein del av det handlingsprogrammet som ligg i dag, og som skal utvidast vidare ved neste NTP. Her må me ha to tankar i hovudet samtidig. Me må satse sterkare på vedlikehald, me er nøydde til å oppgradere eksisterande veg- og jernbanenett, og me må ta nødvendige infrastrukturinvesteringar for å kome vidare. Det jobbar Regjeringa med, og i det arbeidet me no har med Nasjonal transportplan, er me nøydde til å kunne stokke tankane slik at me greier å tenkje to tankar no på kort sikt, men ikkje minst skilje mellom satsing som vi skal ha på kort og på lang sikt.
Liv Signe Navarsete (Senterpartiet), 2007-11-07:
Det vert stadig talt om ei satsing på høgfartstog her. Per i dag har me inga satsing på høgfartstog. Me har ei utgreiing frå eit tysk konsulentfirma som nemner moglegheitene. Den utgreiinga reiser mange spørsmål som me må gå djupare inn i. Eg trur me skal late vere å snakke om ei satsing som iallfall enno ikkje er der, men som kan verte der ein gong i framtida. Det eg vil slå heilt klinkande klart fast, er at det er heilt utenkjeleg at me skal neglisjere utbygging og vedlikehald av vegnettet i dette landet, som er eit så viktig blodåresystem for heile landet. Det er òg heilt utenkjeleg at me skal gløyme eksisterande jernbanenett. Akkurat det siste er interessant i og med at ein i rapporten slår fast at mykje av det eksisterande nettet uansett må oppgraderast før ein kan tenkje høgfartsbane, og før det kan nyttast i ei slik satsing, dersom ein vel å gå vidare med det. Men denne statsråden, som sannsynlegvis ikkje sit i stolen når det eventuelt vert ei satsing på høgfartsbane, for eg trur det ligg eit stykkje fram i løypa, vil iallfall vere veldig tydeleg på det. Så den diskusjonen avviser eg.
Liv Signe Navarsete (Senterpartiet), 2007-11-07:
Eg svara tidlegare på eit spørsmål om dei eksisterande planane som i så fall vil bli ein del av eit høgfartskonsept i Noreg. Eg meiner dei kan realiserast innanfor eksisterande budsjettsystem. På pressekonferansen då eg tok imot rapporten frå det tyske konsulentfirmaet, sa eg, og det står eg ved, at dersom ein vel å gå inn i eit høgfartskonsept, vil det utfordre våre budsjettsystem, for det vil krevje så store utteljingar over ein del år at eg meiner me då må vurdere om me må sjå på andre typar finansiering, som t.d. prosjektfinansiering vil vere.
Liv Signe Navarsete (Senterpartiet), 2007-11-07:
Som eg sa til eit tidlegare spørsmål, vil Regjeringa gi svar på kva vurderingar me skal gjere dei komande åra, i NTP som vert lagd fram i desember 2008. Det vil gi svar på om ein skal gå inn i meir detaljprosjektering, og vil sjølvsagt òg vere eit svar på om Regjeringa ser det som aktuelt å få realisert høgfartsbane i Noreg på sikt.
Liv Signe Navarsete (Senterpartiet), 2007-11-07:
Transportøkonomisk institutt og Dovre International leverte den 25. oktober ein evalueringsrapport om dei tre OPS-prosjekta. Evalueringsrapporten viser at det har vore ein gevinst gjennom rask gjennomføring av prosjekta. Rapporten viser likevel ikkje nokon økonomisk gevinst ved OPS. OPS er ein annan måte å finansiere prosjekt på, der den største gevinsten ligg i at ein har finansiert opp heile prosjektet, slik at ein ikkje må vente på det årlege budsjettet for å ha vidareføring av veg- eller jernbaneprosjekt. På eit tidlegare spørsmål i dag, som gjekk på jernbane og Vestfold, gav eg eit svar som viser at eg må følgje opp tankegangen og dei positive erfaringane frå OPS, nemleg ved å ha full trøkk på gjennomføringa av allereie igangsette prosjekt og sikre budsjettmidlar dei enkelte budsjettåra, slik at det ikkje vert slik som ein dessverre har hatt erfaring med tidlegare, ein lappeteknikk når det gjeld vegprosjekt, der ein byggjer litt her og litt der, og så må ein vente på nye budsjettmidlar. Det er ein teknikk som eg ynskjer å vidareføre, der ein iallfall oppnår gevinsten med OPS, og der ein fullfinansierer prosjektet innanfor budsjettrammene og slik sett ikkje får den andre, meir negative OPS-erfaringa, nemleg at ein dreg med seg finansieringa av prosjekta mange år fram i tida. Det bind opp framtidige budsjett.
Liv Signe Navarsete (Senterpartiet), 2007-11-07:
Det er jo ikkje pengemangel korkje i den norske stat eller i samfunnet elles i dag, så det er vel ikkje der det største dilemmaet vårt ligg. I dagens utbygging av veg og jernbane har me ei utfordring når det gjeld kostnadsnivået, som ikkje handlar om pengemangel, men som handlar om at me har ein marknad som er ganske oppheta. Dessverre har prisane gått veldig mykje opp som følgje av det. Evalueringa av OPS-prosjekta vart bestilt som ledd i og del av grunnlaget for Regjeringa sitt arbeid med Nasjonal transportplan. Den skal leggjast fram om vel eit år. Dessverre må eg seie til representanten Helleland at han må vente på NTP for å få det svaret som er etterspurt. Men det er klart at i tida fram til den framlegginga ynskjer eg å sjå på alle sider ved OPS og prosjektfinansiering og diskutere dei, slik at ein kan leggje fram eit svar for Stortinget på det som eigentleg her vert etterspurt.
Liv Signe Navarsete (Senterpartiet), 2007-11-07:
Å tenkje intermodalt og sjå dei ulike transportformene i samanheng er noko som Regjeringa er svært oppteken av. Me samarbeider veldig godt med Kyst- og fiskeridepartementet i utarbeidinga av neste Nasjonal transportplan, nettopp for å sjå dei ulike transportformene endå betre i samanheng enn det ein har evna fram til i dag. Så må eg nok seie at representanten Sandberg kanskje har tolka statsråden vel positivt. Men eg er alltid glad for at me kan ha god dialog. Det er alltid hyggeleg, iallfall når det gjeld stortingsrepresentantar. Når det gjeld OPS, seier eg at eg gjerne vil sjå på dei positive effektane, altså det som går på raskare gjennomføringstid. Eg sa ikkje at OPS nødvendigvis er svaret på det. Eg er oppteken av at me skal ha ei effektiv veg- og jernbaneutbygging som er til størst mogleg vinst for samfunnet. Då gjev OPS-evalueringa nokre innspel som det er viktig at vi ser nærmare på.
Liv Signe Navarsete (Senterpartiet), 2007-11-07:
Det ville jo vere ein mistillit mot bransjen som utfører ulike oppdrag for Statens Vegvesen, dersom eg skulle gjere den koplinga at dersom utbyggjaren sjølv skal stå for vedlikehaldet, gjer han ein betre jobb enn om han leverer eit prosjekt til Statens Vegvesen. Det håpar eg verkeleg er ei kopling som me ikkje skal gjere. Eg håpar at dei norske utbyggjarane og denne bransjen av entreprenørar er så seriøse at me ikkje skal gjere ei slik kopling. Me har rett nok hatt nokre uheldige hendingar i tunnelar og på prosjekt, men eg vil ikkje gjere den koplinga som representanten Sahl gjer her.
Liv Signe Navarsete (Senterpartiet), 2007-11-07:
Dei nye køyre- og kviletidsreglane er viktige bidrag for å gjere det tryggare å nytte vegane våre. Samstundes skal dei gi sjåførane eit akseptabelt arbeidsmiljø og like konkurransevilkår for transportørar, uavhengig av kor desse er etablerte. For å oppnå desse måla er det avgjerande at alle partar i eit transportoppdrag legg tilhøva til rette, fyrst og fremst gjennom realistisk planlegging av transportane. Hovuddelane i dei nye reglane er gjennomførde i ny forskrift om køyre- og kviletid for vegtransport i EØS, fastsett med heimel i gjeldande reglar i vegtrafikklova. Einskilde andre delar av dei nye reglane krev lovendringar før fastsetjing, og eg vil difor i løpet av 2007 leggje fram for Stortinget forslag til slike endringar i vegtrafikklova. Føremålet med forordninga om køyre- og kviletid er å gi mest mogleg like tilhøve i heile EØS-området, m.a. fordi den einskilde transportør skal kunne halde seg til same regelverk uavhengig av kvar transporten, føraren eller køyretøyet kjem ifrå. Det er difor gitt svært lite rom for å ha nasjonale særordningar. Samferdsledepartementet legg stor vekt på ikkje å drive EU-tilpassing i utrengsmål, og det er lagt ned eit stort arbeid for å halde ved lag norske reglar som unntak frå EØS-regelverket på norsk territorium. Forslag til kva type transportar det i Noreg bør vere unntak for, har vore på brei offentleg høyring. Basert på innspel frå høyringsinstansane og av omsyn til trafikktryggleiken og sjåførane sitt arbeidsmiljø er einskilde unntak som gjaldt tidlegare, tekne ut med verknad frå 1. august 2008. Reglane tek ikkje i alle høve omsyn til særskilde behov i Noreg. Eg har difor m.a. teke fatt i innspel om behov for unntak for transport av levande dyr utover det dei nye reglane legg opp til. Eg har fastsett eit førebels unntak for slik transport og vil arbeide mot EU for at me kan få eit varig unntak som tek omsyn til særnorske tilhøve når det gjeld transport av levande dyr. Det har òg frå einskilde hald kome innspel om behov for auka køyretid om vinteren på grunn av vanskeleg føre. Eg ser ikkje at dette er like aktuelt. Å vere sjåfør i Vinter-Noreg kan vere krevjande, og av omsyn til trafikktryggleiken er det då særs viktig å ta pausar og kvile. Behov for meir tid til å gjennomføre ein tansport må difor løysast ved god planlegging av transportane. Det er òg særs viktig at sjåførane har raste- og kvileplassar langs vegnettet der dei kan ta pålagde pausar og kvile. Det er difor viktig at styresmaktene legg til rette for at det finst eit tilstrekkeleg tilbod heile året når det gjeld talet på plassar, og at dei har tilfredsstillande kvalitet. Eg har difor bede Statens vegvesen om ei utgreiing av status for tilbodet i Noreg i høve til våre næraste naboland, og bede om ein gjennomgang av praksis vedrørande stenging av einskilde rasteplassar om vinteren. Eg har òg bede om ei utgreiing om kva konkrete planar Statens vegvesen har for utvikling og bygging av raste- og kvileplassar for(statsråden hostar) (statsråden hostar)
Liv Signe Navarsete (Senterpartiet), 2007-11-07:
Eg beklagar – eg har influensa, og det gjer det litt trøblete for meg akkurat no, men eg skal prøve å svare. Me har utsett iverksetjing av enkelte delar av forskrifta til 1. august 2008, nettopp for å gje oss sjølve handlingsrom til å gjennomgå og tilpasse avtalen og disponeringa av personell og køyretøyressursar mv. til køyre- og kviletidsreglane.(Statsråden hostar.) Me ynskjer å involvere aktuelle aktørar i prosessen fram til 1. august 2008. Me er i god dialog med lastebileigarforbundet og andre, og skal fortsetje å ha det for å vere sikre på at me tek omsyn til eventuelle sideverknader som me ikkje hadde god nok oversikt over då denne forskrifta vart sett i kraft. (Statsråden hostar.)
Liv Signe Navarsete (Senterpartiet), 2007-11-07:
Vårt dilemma har vore at mange av innspela som me har fått, kom etter høyringsfristen og etter at me sette forskrifta i kraft. Difor har me utsett ein del av forskrifta. Det kan verke som om enkelte transportørar og andre ikkje har vore heilt vakne i timen, for me fekk ikkje dei innspela i høyringa som me no har fått etterpå. Likevel vel me å vere fleksible og ta omsyn til dette. Me skal ha ein god dialog i tida framover(statsråden hostar) (statsråden hostar)
Liv Signe Navarsete (Senterpartiet), 2007-11-07:
Me prøver igjen! Eg er glad for spørsmålet til Borghild Tenden om kva som vert gjort for å leggje til rette for bruk av ITS, intelligente transportsystem og -tenester, i dei største byane i Noreg. ITS er eit viktig verktøy i arbeidet til Regjeringa for betre effektivitet, sikkerheit, tilgjenge, brukartilpassing og miljø i heile transportsektoren i Noreg og når det gjeld utlandet. Arbeidet er m.a. knytt til Nasjonal transportplan. Ei arbeidsgruppe med deltaking frå Jernbaneverket, Avinor, Kystverket og Statens vegvesen har som ein del av grunnlaget for NTP laga ein rapport. Rapporten er gjord om til boka «Intelligente Transportsystemer(ITS) (ITS) ITS Norge arbeider med kompetanse- og nettverksbygging for ITS både i og mellom transportsektorane, mellom styresmakter, næringsliv og forsking og gjennom internasjonalt samarbeid, samordning, standardisering og harmonisering. I foreininga ITS Norge er styresmakter, næringsliv og forsking i heile transportområdet medlemer. Samferdsledepartementet har støtta etableringa av ITS Norge. For å få kontinuitet og tryggleik i arbeidet er det i framlegget til statsbudsjettet for 2008, for fyrste gong, føreslått løyvd 1 mill. kr til ITS Norge. Dei skal føre vidare arbeidet med å leggje til rette for ITS. ITS rommar eit mangfald av ulike tiltak og verkemiddel. All bruk av moderne informasjons- og kommunikasjonsteknologi i transportsektoren vert omfatta av omgrepet ITS. ITS kan leggje til rette for betre overføring av informasjon og dermed betre samarbeid og koordinering for å nå målet om ein meir effektiv, miljøvennleg og trygg transportsektor. Det er difor viktig at aktørane tek ITS i bruk der det kan bidra til å nå slike mål. ITS kan t.d. leggje til rette for at bane og båt får overført godstransport frå bil gjennom gode logistikksystem med god informasjonsflyt. Det kan òg leggje til rette for betre elektronisk billettering og reiseinformasjon. Dette vil styrkje kollektivtransporten i relasjon til bruk av eigen bil. ITS er eit hjelpemiddel for å nytte infrastrukturen betre og leggje til rette for vegprising og enklare bompengebetaling. ITS kan vidare korte ned ventetida for hjelp ved ulukker. Eg legg stor vekt på arbeidet med ITS, og deltok i oktober på den fjortande ITS-verdskongressen – «ITS for a Better Life» – med føredraget «Green and Safe Transport. ITS can Deliver Tools Required». Kongressen vart halden i Beijing, der eg òg var på møte om ITS i departementa for veg og sjø, for bane og for telekommunikasjonar. ITS kan, som representanten Tenden peikar på, vere eit element i bildelingsordningar. Til dømes kan ITS nyttast til sjekk av tilgjenge og reservering av køyretøy. Terskelen for bilbruk er høgare for ein deltakar i bilkollektiv enn for ein med eigen bil. Dersom alternativet er å kjøpe eigen bil eller bil nr. to, gir deltaking i bilkollektiv mindre trafikk og betre miljø. Dette kan i så fall vere ein positiv trend og endå eit område der ITS kan vere eit godt verkemiddel. Ei slik ordning er jo av privat karakter, og må difor òg etablerast innanfor private – skal eg kalle det – kollektivordningar.
Liv Signe Navarsete (Senterpartiet), 2007-11-07:
Samferdsleministeren har jo ikkje ein eigen handlingsplan for ITS i hovudstaden, men me har mange område der ITS vert – og der vi arbeider for at det skal verte – eit godt verkemiddel for heile transportsektoren. Det mest nærliggjande, som òg er eit aktuelt verkemiddel i Oslo-området, er AutoPass. Det er ein ITS-suksess, det er brukarvenleg, og det gir betre grunnlag for planlegging og styring av bompengeprosjekt. På same måten er Shortsea XML eit system som styrkjer transport med skip slik at ein får reduksjon i biltransporten. Me har òg område der me jobbar for at ITS kan redusere problem knytte til fart, til rus, til bruk av sikkerheitsselar i bil, for å unngå frontkollisjonar og for å unngå å køyre av vegen. Eg kan gjerne svare meir på det etter oppfølgingsspørsmålet, men no vart det ikkje tid til å gå meir inn i det.
Liv Signe Navarsete (Senterpartiet), 2007-11-07:
Svaret på begge spørsmåla er ja. Eg ynskjer å vere ein pådrivar i å utvikle ITS som eit endå betre verktøy i transportsektoren. For å nemne eit konkret eksempel skal det no prøvast ut eit system der ein faktisk kan verte varsla om bilen kjem over i motsett køyrebane. Det er eit intelligent system i bilen som er kopla opp mot merking i midtfeltet, og som gjer at ein kan verte varsla. Sameleis på sidefelt for å hindre utforkøyringar. Det er klart at slike reiskap inn i trafikksikkerheitsarbeidet kan vere av uvurderleg verdi. I tillegg er eg svært positiv til å gå vidare langs dei linjene som representanten Tenden tek opp, altså korleis ITS òg kan verte eit verktøy i bilfordelingsordninga. Eg vil gjerne både gå i front og vere pådrivar for å utvikle dette systemet vidare. Eg er ein teknologioptimist, og eg trur at det her er mykje å hente både i effektivitet og i trafikksikkerheit i tida framover.
Liv Signe Navarsete (Senterpartiet), 2007-11-07:
Me har i dag store utfordringar knytte til miljø- og køproblem og trafikktryggleik i dei største byane våre. Eit velfungerande transportsystem er nødvendig for å sikre funksjonelle og miljøvenlege storbyar. Det er behov for å dempe veksten i bilbruken og å auke delen kollektivtransport. Trafikken i storbyane har ein høg del syklistar og fotgjengarar, og det er ei utfordring å få bygd eit samanhengande gang- og sykkelvegnett i tronge bygater. Det er viktig å leggje til rette for gåande og syklande, og Regjeringa satsar på tiltak retta mot dei mjuke trafikantane. Regjeringa prioriterer bypolitikk høgt. Transportpolitikk i by er eit viktig tema i arbeidet med neste Nasjonal transportplan. Samferdsledepartementet har motteke grønboka om bytransport. Departementet tek sikte på å kome med ei fråsegn til kommisjonen om saka innan fristen i mars neste år. For å leggje til rette for debatt om saka vil det etter planen verte lagt ut ei lenke til grønboka på Samferdsledepartementet sine internettsider. Interesserte vil i samband med dette verte oppmoda om å kome med sine innspel til kommisjonen. Det vil òg verte sendt brev til sentrale aktørar der dei vert oppmoda til å gi sine merknader til grønboka og bedne om at Samferdsledepartementet får kopi av innspela til kommisjonen som ledd i eige arbeid med saka.
Liv Signe Navarsete (Senterpartiet), 2007-11-07:
Eg er heilt samd med representanten Hansen i at det er viktig at òg Stortinget kan få gi uttrykk for sitt syn på ulike forordningar i EU. Vår dialog med Stortinget går stort sett gjennom den utvida utanrikskomiteen, der òg samferdsleministeren har møtt for å leggje fram ulike spørsmål som er viktige for Noreg, og som det er viktig å kunne orientere om og få innspel til. Eg har ikkje på det noverande tidspunktet teke stilling til om dette er ei sak som skal til den utvida utanrikskomiteen, men eg skal ta med meg innspelet og vurdere det.
Liv Signe Navarsete (Senterpartiet), 2007-11-07:
NSB har ei ordning der skular, skulefritidsordningar og barnehagar kan nytte ledig kapasitet på toget til ein svært gunstig pris. Det er positivt. Det lærer våre unge til å reise kollektivt. Dette tilbodet har ei grense på 40 personar. NSB har opplyst at skulefritidsordninga ved Okstad skule ynskte å ta med ei gruppe på 58 personar, altså 18 personar meir enn grensa for ordninga. Skulefritidsordninga ved Okstad skule tilbydde seg å betale full pris for dei 18 personane utanfor gruppeordninga til NSB, men av omsyn til kapasiteten på toget valde NSB å ikkje imøtekome førespurnaden. Eg meiner at NSB burde vore meir fleksible i handsaminga av denne førespurnaden, og eg vil ta opp saka med NSB på høveleg vis.
Liv Signe Navarsete (Senterpartiet), 2007-11-07:
Eg synest det er eit positivt trekk at representanten Lånke reagerer på denne typen oppslag. Eg skjønar godt at skulen har reagert på dette. Når me har eit offenteleg transporttilbod, skal det sjølvsagt ikkje vere slik at det vert sett restriksjonar med omsyn til talet på personar slik at ei skuleklasse ikkje kan kome seg til og frå. Difor vil eg ta dette opp, og eg vil òg diskutere med NSB korleis me kan sikre at dette ikkje skjer for ettertida. Det gir eit særdeles uheldig inntrykk. Eg føler med dei ungane som ikkje fekk reist på tur, så eg beklagar djupt på vegner av NSB. Det me kan gjere med det, er å ta det opp og prøve å sikre at det ikkje skjer noko liknande for ettertida.
Liv Signe Navarsete (Senterpartiet), 2007-11-07:
Eg takkar for at det vert sett søkjelys på eit viktig spørsmål. Det er svært ille at reisande med redusert mobilitet eller funksjonshemming framleis opplever å verte nekta å reise med offentlege transportmiddel. Eg er oppteken av å styrkje dei formelle rettane til passasjerar med funksjonshemming eller redusert mobilitet, men dei døma representanten Sundsbø nemner, viser at transportselskapa har ein lang veg å gå med å praktisere gjeldande regelverk og vanleg skikk for kundehandsaming. Samferdsledepartementet følgjer nøye med på tilgjengelegheitspraktiseringa i transporten, og eg viser til at politisk leiing allereie har kommentert den fyrst nemnde saka i media på ein svært tydeleg måte. For luftfartens del har rettane til denne passasjergruppa så langt i stor grad vorte ivaretekne gjennom ei frivillig erklæring som vart utforma i samarbeid mellom EU-kommisjonen og ECAC, European Civil Aviation Conference, i 2001, og som ein del store og velvillig innstilte flyselskap har slutta seg til. Samferdsledepartementet har teke inn desse krava som eit krav i standardavtalen for anbodsrutene. For å betre på dette arbeider eg med å utforme ei ny forskrift som forbyr å diskriminere reisande ved å vise til redusert mobilitet eller funksjonshemming. Tilsvarande regelverk er òg utarbeidd i EU. Forskrifta går ut på høyring i desse dagar. Det nye regelverket vil vere ei klar forbetring av dagens ordning, m.a. ved at ansvaret vil liggje på lufthamnoperatøren framfor det enkelte flyselskapet. Vidare vil det verte mogleg for Luftartstilsynet å kontrollere om flyselskapa og lufthamnene respekterer forordninga, og å sanksjonere eventuelle brot. Endeleg vil passasjeren sjølv kunne klage saka si inn for den nye flyklagenemnda, som er under etablering. Når det gjeld å sikre rettane til passasjerar med redusert mobilitet eller funksjonshemming òg ved bruk av andre offentlege transportmiddel, syner eg til arbeidet med ei ny antidiskrimineringslov som Regjeringa tek sikte på å leggje fram for Stortinget til våren. I tilfellet Flytoget vil eg ta opp spørsmålet om manglande bruk av rampe for å ta om bord rullestolbrukarar i eit eige brev til Flytoget.
Liv Signe Navarsete (Senterpartiet), 2007-11-07:
Når det gjeld det siste spørsmålet om utforming av stasjonar, er det eit spørsmål som ligg til staten direkte, der me no arbeider etter andre retningslinjer enn før, og for at det skal vere fullt tilgjenge for alle. Dessverre har me framleis ein lang veg å gå før dette er fullgodt – òg når det gjeld utforming av stasjonsområdet på eksisterande stasjonar. Dei sanksjonsmoglegheitene som ligg her pr. i dag, er ikkje svært store. Det er ikkje laga eit eige sanksjonssystem for denne typen åtferd, og det skulle eigentleg ikkje vere naudsynt heller. Det burde vere både vanleg service og god folkeskikk å sikre at alle passasjerar kjem med, uavhengig av om ein har ei funksjonshemming eller er rørslehemma på noko vis. Så det som eg vil gjere inntil me får det nye regelverket på plass, er å halde eit større fokus på dette. Eg vil igjen ta det opp med transportselskapa som ligg under mitt departement, og sikre at det igjen vert implementert i deira daglege rutinar, at ein skal ta ut rampar, at ein skal sikre at folk kjem om bord, og at folk skal få naudsynt hjelp. På kort sikt er dette svaret mitt. Så viss det ikkje nyttar, får me vurdere om ein må gå inn med eigne sanksjonar. Eg håper inderleg at det ikkje skal vere naudsynt.
Liv Signe Navarsete (Senterpartiet), 2007-11-07:
Eg er heilt samd i vurderingane til representanten Sundsbø her, og eg ser fram til eit konstruktivt samarbeid i tida framover.
Liv Signe Navarsete (Senterpartiet), 2007-11-07:
Tenestene som Statens vegvesen tilbyr, er viktige for mange, også i distrikta. I arbeidet med ein heilskapleg plan for tenestetilbodet på trafikkstasjonane har eg difor lagt vekt på at brukarane skal få eit godt og tilgjengeleg tilbod i heile landet. Det er difor no tilbod på langt fleire stader enn det som følgde av nedleggingsplanen under førre regjering. Tilbodet på den einskilde trafikkstasjonen må tilpassast lokale tilhøve for å gje fleksible og gode løysingar. Dette vert gjort best av Statens vegvesen i samråd med dei lokale brukarane og kommunane. Statens vegvesen vil generelt prioritere å få redusert ventetid for førarprøve og godkjenning av køyretøy i hall. Statens vegvesen opplyser at det ved Flekkefjord trafikkstasjon i dag er om lag fire årsverk fordelt på fem tilsette. Desse er i hovudsak knytte til skranketeneste, førarprøve for personbil og arbeid med trafikktryggleik. Utanom kontrolltilbod for tunge køyretøy hadde Flekkefjord trafikkstasjon eit fullverdig tenestetilbod før effektiviseringsplanen frå 2004 vart sett i verk. Tekniske kontrollar for lette køyretøy vart i hovudsak lagde ned i 2005. Likevel har det i ein periode vorte tilbode slike kontrollar ein dag i veka. Etterspurnaden etter denne tenesta har vore liten, samstundes som det er ressurskrevjande å oppretthalde tilbodet. Statens vegvesen legg difor ikkje opp til å gjennomføre tekniske kontrollar ved trafikkstasjonen i Flekkefjord. I tråd med avtale på eit møte mellom Vegvesenet og kommunen i august i år, der eg sjølv var til stades, vil Statens vegvesen i tillegg tilby praktisk førarprøve for traktor ved Flekkefjord trafikkstasjon. Vidare vil Statens vegvesen leggje til rette for praktisk førarprøve på motorsykkel klasse A1 frå komande sesong ved å nytte sensorar frå Kristiansand trafikkstasjon.
Liv Signe Navarsete (Senterpartiet), 2007-11-07:
Slik eg har oppfatta Statens vegvesen, som har ansvaret for tilrettelegging av detaljar – eg ber om respekt for at statsråden ikkje kan gå inn i detaljane ved kvar enkelt trafikkstasjon – er poenget at det skal kome sensor frå Kristiansand trafikkstasjon til Flekkefjord for å føreta oppkøyring der. Eg meiner det er ein rasjonell måte å gjere det på. Det er lettare å flytte ein sensor til Flekkefjord for å samle opp og ta ei rekje oppkøyringar på éin dag, enn at alle skal måtte bevege seg den andre vegen, som vil bety mykje meir transport. Me er jo alle opptekne av å redusere både transportmengde og transportulempe for den enkelte. Dette handlar jo òg om tid og tidsressursar for den som skal køyre opp. Det er slik eg har oppfatta situasjonen.
Liv Signe Navarsete (Senterpartiet), 2007-11-07:
På vegner av Regjeringa og Samferdsledepartementet la eg fram ein heilskapleg plan for trafikkstasjonane for ei tid tilbake. Der har me gjort om på ein god del av forslaga til nedlegging frå den førre regjeringa. Me fraus jo den nedleggingsprosessen hausten 2005. Me har brukt tida etterpå på å utgreie behovet for tenester rundt om i ulike delar av landet. Det er ingen tvil om at ein på det tidspunktet då den førre planen vart lagd fram, overvurderte endringane i folks handlingsmønster, bl.a. bruk av Internett. Men ein har ikkje kome så langt at ein ikkje framleis har behov for trafikkstasjonar. Det er ingen tvil om at handlingsmønsteret vårt stadig endrar seg. Slik sett må vi vere opne for at behovet for trafikkstasjonane òg kan endre seg i tida framover. Det er Statens vegvesen som må følgje med på dette og kome med forslag til eventuelle endringar i framtida.
Liv Signe Navarsete (Senterpartiet), 2007-11-07:
Fyrst vil eg beklage at representanten Sortevik har måtta utsetje spørsmåla sine. Av ulike grunnar har statsråden ikkje kunna møte til dei føregående spørjetimane. Eg viser til tidlegare svar på spørsmål om utbetring av Haukelitunnelane, seinast svar på spørsmål nr. 1311 og nr. 1336. Saka er òg omtala på side 75 i St. prp. nr. 1 for 2007-2008 på Samferdsledepartementet sitt ansvarsområde. Utbetringsarbeidet føregår for fullt på E134 over Haukelifjell. Det er dessverre ikkje mogleg å gjennomføre dette arbeidet utan at det får konsekvensar for trafikkavviklinga. Sidan omkøyringsvegane har dårleg standard og til dels ligg svært høgt, vert problema større når vêr- og føreforholda er vanskelege. Med bakgrunn i at trafikantane oppfattar skiltinga som uklar og misvisande i samband med tunnelarbeidet, bad Samferdsledepartementet Vegdirektoratet endre skiltinga, slik at ho no er enklare å forstå og ikkje bidreg til trafikkavvising. Eg har no fått opplyst at Statens vegvesen i tillegg vil gjennomgå informasjonsrutinane sine for å sikre at best mogleg informasjon om forholda er tilgjengeleg til kvar tid. Dette inneber m.a. at vegtrafikksentralane til kvar tid skal kunne gi rett informasjon om faktiske og forventa tilhøve. Eg har òg fått forsikringar om at Statens vegvesen legg vinn på i størst mogleg grad å redusere dei negative konsekvensane av utbetringsarbeidet. Som følgje av snøtilhøva i vår vart oppstart av arbeidet forseinka med ca. seks veker. For i så stor grad som mogleg å kunne halde ved lag opphavleg plan med å gjere ferdig naudsynte tiltak i inneverande år, er det inngått forseringsavtale med utførande entreprenør. Gjenståande arbeid er i sluttfasen og omfattar i det vesentlegaste elektroarbeid. Ytterlegare forsering i sluttfasen vil vere lite tenleg og vil ha liten effekt. Arbeidet vil etter planen vere sluttført om lag 15. desember i år. Statens vegvesen vil opne for kolonnekøyring gjennom Haukeli- og Røldalstunnelen når vinteren set inn, og vil ikkje tillate kolonnekøyring over Dyrskar ved snødekke. Avgjerda er teken av omsyn til tryggleiken til trafikantane. Eg veit at Statens vegvesen Region vest har invitert til eit møte i Røldal i dag for å orientere om status og framdrift for oppgraderingsarbeidet og trafikkavviklinga i desse tunnelane.
Liv Signe Navarsete (Senterpartiet), 2007-11-07:
Statsråden er fyrst og fremst tilfreds med at me no om ein månads tid – og vel så det – skal ha sluttført arbeidet på desse tunnelane. Eg er glad for at me ikkje må, sånn som det såg ut ei stund, utsetje delar av dette til neste år og påføre bilistane ytterlegare problem. Så har det vore mange «snuar» på dette prosjektet, og det kan vere ulike årsaker til det. Eg vil ikkje leggje all skuld på Statens vegvesen for at det har teke tid å få gjennomført prosjektet. Eg meiner at Statens vegvesen står for kvalitet i det arbeidet dei gjer, òg i utbetringa av Haukelitunnelane. Eg beklagar at informasjonsarbeidet ikkje var godt nok, og at me måtte følgje det opp frå vår hand. Eg håpar etter dei rundane – for å seie det slik – som me hadde i sommar, at dei vegfarande har følt at dei har vorte betre ivaretekne, og ikkje minst at ein har unngått ein avvisingseffekt, som dei lokale innbyggjarane langs vegen – ikkje minst reiselivet – var opptekne av. Så i det store og heile vil eg oppsummere prosjektet slik at det har hatt ein lang veg med nokre rundar undervegs som me gjerne skulle sett ugjorde, men når me no er der me er, så er eg særdeles nøgd med at prosjektet vert ferdigstilt 15. desember i år.
Liv Signe Navarsete (Senterpartiet), 2007-11-07:
Eg trur Statens vegvesen har hatt dei aller beste intensjonane om å ha eit godt samarbeid både med dei vegfarande og med innbyggjarane langs vegen. Det kan sikkert seiast mykje om korleis den kommunikasjonen har føregått, og eg vil som sagt ikkje leggje all skuld på Statens vegvesen for at det kanskje ikkje har vore optimalt, men nettopp difor er eg iallfall glad for at det er eit møte i Røldal i dag, der ein no informerer om den vidare framdrifta, omlegginga som vil følgje av at det no går mot vinter. Eg håpar at det møtet vil verte oppfatta som det det er, nemleg eit godt forsøk på å gi god informasjon i forkant.